Els Pressupostos de la reactivació econòmica i la cohesió social més expansius de la història amb 25.627 milions | Valencia Extra\nEl 55% dels nous comptes anirà destinat a Sanitat, Educació i Polítiques Inclusives que comptaran amb 14.000 milions\n30/10/2020 - Sergi Pau\nEl conseller d’Hisenda i Model Econòmic, Vicent Soler, ha presentat l’esborrany dels Pressupostos per a 2021 de la Generalitat Valenciana que aquest divendres han estat aprovats en el ple del Consell. D’aquesta manera, davant l’anunci de Puig en les Corts, el cap del Consell s’ha referit a aquests com “els pressupostos per a un nou inici, per a la reactivació econòmica i la cohesió social” els quals, per primera vegada, superaran els 25.000 milions d’euros, situant-se exactament en els 25.627.550,65 milions d’euros, enfront els 23.021.985,48 d’aquest 2020. No obstant això, dels 25.627 pressupostats per a aquest 2021, 14.000 milions aniran destinats a Sanitat, Educació i Polítiques Inclusives, és a dir, el 55% del total dels Pressupostos de 2021, ja que segons el conseller d’Hisenda i Model Econòmic, Vicent Soler, “son les tres conselleries més socials i que més impacte tenene amb la pandèmia”.\nAixí, les partides destinades a Sanitat Universal creixen un 10%, concretament un total de 712 milions d’euros, fent una partida total amb 7.477 milions per afrontar els efectes de la COVID-19. Per altra part, la partida d’Educació s’incrementarà en 311 milions, situant-se en els 4.730 milions, així com la conselleria de Polítiques Inclusives que sumarà al voltant de 307 milions tenint una partida total de 1.925 milions.\nDe la mateixa manera ho va explicar el president Puig ahir durant la seua intervenció en la sessió de control de la Cambra, en la qual també va anunciar que la Comunitat Valenciana comptarà amb 150 rastrejadors més de l’Exèrcit per a reforçar la labor de control de contagis de COVID-19 després de l’acceptació, per part del Ministeri de Defensa, de la petició realitzada per la Generalitat.\nPuig va assenyalar que el millor “escut” contra la pandèmia és el reforç de l’estat de benestar, i ha avançat que els Pressupostos de la Generalitat per al pròxim exercici, els “més rellevants de la història”, busquen garantir la recuperació de la Comunitat Valenciana “sense deixar enrere a ningú”. Per aquesta raó, les tres conselleries eminentment socials -Sanitat, Educació i Polítiques Inclusives- superaran, per primera vegada, els 14.000 milions d’euros.\n’20 nous centres de salut, l’ampliació de 12 i 400 noves places’\nA més, s’executaran actuacions de reforma i ampliació en 10 hospitals, entre ells, l’ampliació de l’hospital de la Marina Baixa (7 milions), del Clínic de València (7 milions) i del General de Castelló (4,1 milions).\n‘Els recursos a la dependència s’incrementaran en un 22%’\nPel que fa a Educació, els Pressupostos també garantiran els recursos necessaris per a mantenir tots els Protocols Anti-COVID i garantir la igualtat d’oportunitats i avançar en la digitalització de les aules.\n‘32.000 portàtils per a Secundària, 10.000 tauletes per a Primària i 25.000 ordinadors per a les aules’\nAmb aquest fi, s’adquiriran 32.000 portàtils per a alumnat de Secundària, 10.000 tauletes per a Primària i 25.000 ordinadors per al desenvolupament d’aules digitalitzades, amb una inversió de 26 milions d’euros.\n‘Més de 400 milions per a Labora’\n‘Fort impuls per al Tram Benidorm-Dénia amb 16,7 milions’\n‘Creació de l’Escola de Postgrau d’Intel·ligència Artificial’\nD’altra banda, amb aquests Pressupostos, el Consell fa també una aposta decidida per la recerca, com a quarta pota de l’estat de benestar.\nEn aquest sentit, es posarà en marxa l’any que ve la nova Escola de Postgrau en Intel·ligència Artificial, que servirà de paraigua per a unir a tots els grups de recerca de la Comunitat. Paral·lelament, es reforçarà la recuperació del talent que va emigrar durant la passada crisi, de manera que el programa Gen-T augmentarà la seua dotació en 3,7 milions fins a arribar als 12 milions.\nAixí mateix, el president va anunciar ahir a la sessió de control a les Corts que l’Institut Valencià de Finances (IVF), el banc públic de la Generalitat, a través dels Pressupostos de 2021, posarà en marxa una Estratègia de Suport Financer a les empreses sense precedents, dotada amb 420 milions d’euros.\n‘S’han duplicat els llits hospitalaris i s’han aconseguit 462 respiradors més’\nSegons les últimes dades tant de la Consellería de Sanitat Universal i Salut Pública com del president, més de dos terços de la despesa COVID que ha realitzat fins ara la Generalitat han anat destinats a inversió sanitària, educativa i social. Gràcies a això, s’ha aconseguit, comptar en la Comunitat amb 10.463 professionals més en l’àmbit de la Sanitat i amb més rastrejadors que altres comunitats. A més, s’han duplicat els llits hospitalaris i s’han aconseguit 462 respiradors addicionals per a multiplicar per dos els llits de crítics, a més d’incorporar al sistema educatiu més de 4.300 professors i professores i 3.000 monitors i monitores de menjador o facilitar 29.000 tauletes per a garantir les necessitats de la població escolar.\nA més, Puig va avançar ahir que el Consell està ultimant el decret llei per a pagar la gratificació al personal sanitari i sociosanitari que va estar en primera línia lluitant contra la COVID-19.\n‘Els millors PGE des de fa dècades’\nDe la mateixa manera, el conseller d’Hisenda i Model Econòmic, Vicent Soler, ha indicat que els Pressupostos Generals de l’Estat “són els millors des de fa dècades” per a la Comunitat, ja que dupliquen la inversió fins a aconseguir els 1.578 milions, amb un creixement del 113%, més del doble que en el pressupost aprovat en 2018 amb Cristóbal Montoro al capdavant del Ministeri d’Hisenda.\nA més, la inversió se situa entorn del 10% i hi ha un finançament rècord per a la dependència. Igualment, en transport metropolità de València, per primera vegada, uns Pressupostos de l’Estat inclouen 38 milions i el Govern es farà càrrec del deute del Consorci València 2007.


Diferència entre revisions de la pàgina «Presentació de treballs» - Cacauet Wiki\nDiferència entre revisions de la pàgina «Presentació de treballs»\nRevisió del 18:52, 7 abr 2012 (modifica)\nRevisió de 19:42, 7 abr 2012 (modifica) (desfés)\nm (→Estructura del document)\n=== Estructura del document ===\n* Cal que tingui portada i índex.\n== Prohibicions ==\n* No es pot copiar res de cap company. Ni tan sols les pantallades.\n* No es pot copiar de la web.\n* No es pot copiar amb traducció automàtica. Qualsevol text d'estructura sospitosa i sintaxi absurda descartarà automàticament la pràctica.\n== Estructura i contingut del document ==\n* El document ha de tenir portada i encapçalament o peu de pàgina.\n* El peu / encapçalament de pàgina ha de contenir el nom de l'alumne, el títol de la pràctica i el nº de pàgina. Optativament pot tenir altres dades com el logo del'institut, el nom de l'assignatura, etc.\n* L'estructura general sol ser similar a aquesta:\n*# Desenvolupament / realització: és on sol haver més "chicha", pantallades, etc. Podeu subdividir aquest apartat en més subapartats per estructurar el document amb més claredat.\n*# Jocs de proves: demostra si sabeu com comprovar que el vostre procediment funciona.\n*# Incidències / conclusions\n* Llegiu sempre les directives concretes i particulars que es demanin a la pràctica.\n* Si hi ha moltes passes per desenvolupar es recomana fer petits apartats (i marcar-los amb categoria de títol per fer-los aparèixer a l'índex del document.\n* En general no cal incloure explicacions molt llargues ni pantallades de coses que hagin sortit a pràctiques anteriors al llarg del curs. S'esmenta el què es va a fer i prou, ja que es sobreentén que ja es coneix el mecanisme.\n=== Comandes ===\n== Comandes ==\n* Les comandes del terminal han d'anar destacades en una línia a part, com per exemple:
$ sudo service apache restart
\n* Per fer la comanda millor no posar la pantallada. La sortida de la comanda podeu optar per la pantallada o bé per posar-la amb text destacat de les explicacions, com per exemple:\nLínia 20: Línia 42:\n* De la mateixa manera podeu destacar quan calgui apuntar el navegador a una web, per exemple:
http://www.cacauet.org
\n=== Pantallades ===\n== Pantallades ==\n* Les passes que no impliquin decisions no requereixen pantallades. Per exemple, si engegueu un instal·lador no cal que poseu tots els passos que ha fet. Només aquells que us demanin entrar dades com directoris d'instal·lació o el port on instal·lar el servei.\nRevisió de 19:42, 7 abr 2012


Campionat d´Espanya de Ral·lis de terra\nCampionat d´Espanya d´Enduro\nCampionat del Món de Ral.lis\nCampionat del Món de Rallyes\nCopa FIA Internacional Bajas Todo Terreno\nNotícies de Campionat d´Espanya de Ral·lis de terra\nPublicada el 13/11/05\nLlovera-Cruz es queden a les portes del podi.\nAlbert Llovera-Lucas Cruz (Fiat Stilo Abarth 1.8) han seguit amb la seva progressió en A Gudiña i a punt han estat de pujar al podi de la categoria de dues rodes motrius en el II Rallye de terra d’Ourense. Llov...\nPublicada el 12/11/05\nLlovera-Cruz entre els millors de dues rodes motrius.\nAlbert Llovera-Lucas Cruz (Fiat Stilo Abarth 1.8) han aconseguit una esplèndida cinquena posició, a 6‘53.2 de Joan Vinyes que ha estat el guanyador, en el I Rallye de terra d’Orense en la categoria de dues...\nPublicada el 09/11/05\nAlbert Llovera tanca la temporada a Ourense.\nAlbert Llovera i Lucas Cruz disputaran la seva segona prova formant tàndem en l’habitacle del Fiat Stilo Abarth 1.8, a A Gudiña (Ourense) el pròxim cap de setmana (dies 12 i 13). El pilot andorrà finalitzarà, a...\nPublicada el 15/10/05\nBon debut de Llovera-Cruz en el Rallye de Palma del Río.\nAlbert Llovera-Lucas S. Cruz (Fiat Stilo Abarth 1.8) han aconseguit completar el Rallye de Palma del Río en la 10a., posició de 2 rodes motrius (21a., scratch) en la prova que suposava el seu debut formant tànd...\nPublicada el 11/10/05\nLucas S. Cruz serà el copi d’Albert Llovera a partir de Còrdova.\nEl Rallye de terra de Palma del Río, sisena prova del Campionat d’Espanya de rallyes de terra, suposarà l’inici d’una nova etapa per a Albert Llovera al volant del Fiat Stilo Abarth 1.8. Lucas S. Cruz substitui...\nPublicada el 11/09/05\nLlovera, altra vegada víctima de la seva agressivitat a Madrid.\nAlbert Llovera-Marc Corral (Fiat Stilo Abarth 1.8) tampoc van aconseguir completar la segona jornada del Rallye de terra Madrid i per tant es queden sense puntuar en la primera de les proves dobles del Campiona...\nPublicada el 10/09/05\nLlovera-Corral abandonen en la primera jornada de Madrid.\nAlbert Llovera-Marc Corral (Fiat Abarth 1.8) han vist tallada la seva excel·lent marxa en el Campionat d’Espanya de Rallyes de terra a l’abandonar en la quarta especial del primer dia del Rallye de terra de Mad...\nPublicada el 06/09/05\nA Madrid, Llovera espera continuar amb la seva bona ratxa.\nDesprés de la tradicional aturada de l’estiu, torna l’activitat en els diferents campionats, el pròxim cap de setmana, dies 10 i 11 de setembre, és el torn del Campionat d’Espanya de Rallyes de terra i per tant...\nPublicada el 26/06/05\nLlovera-Corral compleixen el seu objectiu a Lleó.\nAlbert Llovera-Marc Corral al volant del seu Fiat Abarth Stilo han aconseguit la 12a., posició de la categoria de dues rodes motrius en el Rallye de terra de Lleó. Així doncs el pilot andorrà aconsegueix l’ob...\nPublicada el 21/06/05\nPer a Albert Llovera acumular quilòmetres és bàsic.\nAlbert Llovera-Marc Corral es desplacen a León amb l’objectiu d’arribar fins al final del Rallye de terra de la capital esmentada, i així acumular experiència al volant del seu renovat Fiat Abarth Stilo. De tot...\nPublicada el 21/05/05\nAquesta vegada sí, Llovera-Corral completen el Rallye de Caceres 2016.\nAlbert Llovera-Marc Corral (Fiat Abarth Stilo 1.8) han aconseguit acabar entre els deu millors de la categoria Agr.II en el Rallye de terra Caceres 2016, segona prova del Campionat d’Espanya de l’especialitat....\nPublicada el 18/05/05\nCaceres 2016 un nou repte per a Llovera-Corral.\nAlbert Llovera-Marc Corral, al volant del Fiat Stilo Abarth, disputaran dissabte que ve, dia 21, el Rallye de terra de Caceres 2016, segona prova del Campionat d’Espanya de l’especialitat. Per a Llovera la...\nPublicada el 02/04/05\nLlovera-Corral abandonen a Alcanyís.\nAlbert Llovera-Marc Corral (Fiat Stilo Abarth) no van poder superar la tercera especial del II Rallye de terra de Alacañiz, primera prova del Campionat d’Espanya de l’especialitat. El pilot andorrà va haver d’a...\nPublicada el 30/03/05\nAlbert Llovera té ganes d’entrar en matèria.\nA pesar de no parar ni un sol dia de treballar en la preparació de la nova campanya de competició, la pretemporada se li està fent molt llarga a Albert Llovera, Assentar-se al volant del Fiat Stilo 1.8, al cost...\nPublicada el 15/03/05\nAlbert Llovera contínua un any mes unit a Fiat.\nAlbert Llovera, Fiat Auto España i Cimex Auto (Fiat Andorra) han arribat a un acord després de llargues i complicades negociacions que s’han portat a terme durant tota la pre-temporada. Així doncs Albert Llover...\nAltres - Altres\nVinyes-Mercader acaban la temporada ganando en Tár\nVinyes-Mercader acaben la temporada guanyant a Tàr\nXavier Galindo (KTM)\nIvn Cervantes (KTM)\nPresentación Las Alas del Fénix\nJavier Bardem-Albert Llovera-Carlos Sainz\nAutomobilisme - Campionat del Món de Ral.lis\nToni Gardemeister-Jakke Honkanen (Ford Focus RS WRC 04)\nMIkko Hirvonen-Jarmo Lehtinen (Ford Focus RS WRC 04)\nAutomobilisme - Campionat del Món de Rallyes\nAlbert Llovera-Marc Corral (Mitsubishi Evo VIII)\nAutomobilisme - Copa FIA Internacional Bajas Todo Terreno\nStephane Peterhansel-Jean Paul-Cottret (Mitsubishi EVO)\nLuis Costa-Carlos Costa (Toyota Land Cruiser)\nCampionat d´Espanya de Ral·lis d´asfalt - Campionat d´Espanya de Ral·lis d´asfalt\nJoan Vinyes-Jordi Mercader (R/Clio S1600)\nVinyes torna a l’asfalt al volant d’un R/Clio S160\nQuique G.Ojeda-Jordi Barrabès (Peugeot 206 S1600)\nDani Sola-Xavier Amigo (Mitsubishi Evo VIII)\nCampionat d´Espanya de Ral·lis de terra - Campionat d´Espanya de Ral·lis de terra\nVinyes-Mercader abandonen el II Rallye de terra d’\nVinyes-Mercader abandonan el II Rallye de tierra d\nAlbert Llovera-Lucas S. Cruz (Fiat Stilo Abarth 1.8)\nMotociclisme - Campionat d´Espanya d´Enduro\nArnau Vilanova (Honda) - Enduro de Sitges\nMiki Arpa (Husqvarna) - Enduro de Sitges\nMotociclisme - Campionat del Món de Trial\nGraham Jarvis (Sherco)\nToni Bou (Beta)\nAgencia de premsa (fotos i noticies).\nTweets por el @FotoEsport.\nEsquí / Muntanya\n© 2015 FotoEsport


Jerry Fodor - Wikisofia\nAvís: El títol a mostrar «Jerry Fodor» sobreescriu l'anterior títol a mostrar «Fodor, Jerry».\nFilòsof de la ment nord-americà. Va néixer a Nova York en 1935. Va estudiar amb H. Putnam, i en els anys seixanta, juntament amb J. J. Katz, es va incorporar a l'equip de N. Chomsky en l'Institut Tecnològic de Massachusetts (MIT), on va ensenyar fins a 1986. Actualment és professor en la City University de Nova York i a la Universitat Rutgers. Les seves investigacions se centren en la filosofia de la ment, i s'enquadra en la tradició del funcionalisme psicològic. En contra del conductisme i del fisicalisme, defensa –com Putnam i Dennett– el mentalisme i l'anomenada psicologia popular que, segons ell, és imprescindible, ja que no existeix alternativa al vocabulari de l'explicació d'aquesta psicologia del sentit comú (que s'expressa amb nocions com les de «desig», «intenció», «creença», etc.), que és una psicologia d'actituds proposicionals.\nLa seva defensa del funcionalisme li contraposa també als defensors del materialisme eliminativista (com Patricia i Paul Churchland), i el separa també dels defensors de tot reduccionisme del mental al físic, allò que el separa de Davidson encara que, com ell, sosté tesi monistes.\nDefensa la causació mental, és a dir, la tesi segons la qual la conducta és causada pels estats mentals que, al seu torn, són causats per altres actes mentals. La seva defensa del mentalisme li ha portat a defensar la possibilitat d'una psicologia científica mentalista basada en la teoria representacional de la ment (TRM) que sosté l'existència d'un «llenguatge del pensament». Aquesta tesi és una extensió de les teories chomskyanes del llenguatge, que ja va iniciar en la seva obra conjunta amb J. Katz: Estructura d'una teoria semàntica, publicada en 1963. Però la va començar a desenvolupar a partir dels anys setanta. Aquest llenguatge del pensament el concep com un codi intern en el qual es desenvolupen els processos mentals i codifica les percepcions. De fet, per a aprendre qualsevol llenguatge natural el nen primer ha de poder posseir un llenguatge previ en el qual formular el seu pensament, i aquest llenguatge del pensament –que concep com a innat–, posseeix també una sintaxi i una semàntica. Defensa també que els estats mentals són d'índole computacional i operen sobre representacions mentals, desenvolupant la tesi central del funcionalisme psicològic que considera la ment com una funció independent del suport (maquinari) en el qual es realitza, de manera que s'assembla molt més a un programari que pot executar-se en diferents configuracions i suports. Contràriament a la psicologia de les facultats, Fodor sosté una naturalesa modular dels processos mentals.\nPodeu /w/images/2/22/Fodor.ogg">descarregar el clip o descarregar un reproductor per a veure el vídeo al vostre navegador.\nBibliografia:Obres de Jerry Fodor\nObtingut de «https://www.wikisofia.cat/w/index.php?title=Autor:Fodor,_Jerry&oldid=57446»


L’Ajuntament de Sant Cugat dóna un nou impuls al centre històric amb la vianantització dels carrers Balmes i Sant Medir - Impulsa, la plataforma que connecta fabricants i administració local\nL’Ajuntament de Sant Cugat dóna un nou impuls al centre històric amb la vianantització dels carrers Balmes i Sant Medir\nEn total s’actuarà en 2.400 metres quadrats de carrer. Els treballs serviran per dotar aquests dos carrers amb plataforma única i donar prioritat al vianant enfront del vehicle. De fet, aquests dos carrers s’integraran al centre vianantitzat i per tant s’hi instal·larà un sistema de control de pas perquè només hi circulin els veïns i els vehicles de càrrega i descàrrega.\nEls treballs també inclouen la instal·lació d’un nou col·lector de recollida d’aigües residuals i la renovació dels col·lectors d’aigües pluvials. Se substituirà algun tram de la xarxa d’abastiment d’aigua i se soterraran els creuaments elèctrics aeris i la xarxa de telecomunicacions. Pel que fa a l’enllumenat públic, se substituiran les lluminàries actuals per noves de tipus LED.\nAquesta actuació de millora se suma a d’altres que s’han dut a terme al centre en els darrers anys, com per exemple la remodelació dels carrers Major i Hospital (any 2013), la reforma del Mercat Vell (any 2015), la futura remodelació del Teatre de La Unió o la construcció d’un edifici de promoció pública –amb HPO, locals comercials i aparcament- al solar de l’antiga benzinera Gríful.


La Colla Joves torna a portar el 3de9f a la Riera de Gaià\nLa Riera de Gaià revalida els galons de nou\nLa Joves de Valls hi torna a descarregar el 3de9f\ndiumenge, 21 de juliol 2019 - 09:00h\n3de9f descarregat de la Colla Joves Xiquets de Valls a la Riera de Gaià | Colla Joves Xiquets de Valls\nEnguany, la festa major de la Riera de Gaià ha tornat a tenir un cartell de tres colles a la diada castellera. A banda de la Joves de Valls, que hi ha tornat a fer el castell de nou, a la plaça Major també hi s’hi han donat cita els Xiquets de Tarragona i els Castellers d’Altafulla.\nLa Joves suma un altre 3de9f\nA la Riera, la Colla Joves ha acomplert els objectius fixats. A la primera ronda, han descarregat el 3de9 amb folre. Seguidament, després d’un intent desmuntat, han fet l’aleta al segon 5de8 de l’any. Els de la camisa vermella han tancat les tres rondes de castells amb el 2de8 amb folre. A la ronda de pilars, han completat el vano de 6, el primer de la història de la colla.\nEl dia abans, els del carrer d’en Gassó van participar en un assaig-actuació als Garidells. A diferència de la Riera, l’actuació va ser menys exigent. Es van anotar el 4de7, el 2de7, el pilar de 6 i el 5de7.\nAbans de la Firagost del pròxim dimecres 7 d’agost, l’entitat vermella encara anirà a Sitges (27 de juliol) i Andorra (3 d’agost). S’espera, almenys a Sitges, poder comptar amb el màxim nombre de castellers per anotar-se el primer 4de9 amb folre de la temporada.\nTranquil·litat pels Xiquets de Tarragona\nLa visita dels Xiquets de Tarragona a la Riera de Gaià ha estat molt plàcida. Els matalassers arrossegaven algunes baixes i han volgut aparcar els castells de la gamma alta de vuit. Així, han descarregat el 4de8, el 3de8 i el 7de7. S’han acomiadat amb un pilar de 5 i dos pilars de 4.\nNova clàssica d’Altafulla\nEls Castellers d’Altafulla han repetit la clàssica de set que es van anotar el passat dissabte a la diada de les Cultures. Els de Ca l’Ixart han començat descarregant el 3de7. A la segona ronda, han fet l’aleta al 4de7. Han tancat les tres rondes de castells amb el 2de6. A la ronda de pilars, han fet un intent desmuntat de pilar de 5 i un pilar de 4 aixecat per sota.\nDivendres, els altafullencs també van ser als Garidells. En aquesta ocasió, la diada va ser només de construccions de sis pisos. Van completar el 3de6, el 2de6 i el 3de6 amb l’agulla carregat. Es van acomiadar amb un pilar de 4.\n"La Colla Vella s’apunta el primer 3de8 amb el pilar del curs" "La Jove de Tarragona deixa a mitges el 4de8 amb l’agulla a Sant Cugat"\nXiquets de Tarragona Colla Joves Xiquets de Valls Castellers d'Altafulla castellers


Estratega: Conclusions post-electorals\nQuan tot just fa una setmana estàvem vivint la jornada electoral -alguns des de Ferraz, espero fer-ne un post aviat, però el bloc no em deixa pujar fotos- crec que és un bon moment per treure'n les lliçons corresponents. Un cop analitzades les dades, podem començar a intuïr que ens estan dient els ciutadans.\nLes meves conclusions de les eleccions del 9 de març són:\n- El PP està consolidant-se com el partit central d'Espanya. El PP ha tret uns molt bons resultats a tota l'Espanya castellana. Si no fós per Catalunya, hauria guanyat les eleccions. Tal com diu en Julián Santamaria, el PP ha aconseguit el doble d'electors provinents del PSOE que a l'inversa. És a dir, el PP ha incrementat electors provinents del PSOE i del centre (ha augmentat 400.000 vots), que el PSOE ha pogut compensar amb votants provinents d'IU, de partits nacionalistes i regionalistes. En definitiva, el PP està guanyant el centre i el PSOE guanya vots a la seva esquerra. Estic convençut que aquest fet marcarà la legislatura de ZP.\n- El PSOE guanya les eleccions gràcies a l'existència de CiU i PNB. Així com a la resta de l'estat, el PP és el partit predominant del centre fins a la dreta, hi ha dos llocs on aquest espai està ocupat i que fan que tingui dificultats per treure uns rsultats dignes: Catalunya i Euskadi. La distància del PSC i el PSE respecte al PP, només s'entén per l'existència dels partits nacionalistes. Si aquests no hi fóssin, la distància entre PSC i PSE i el PP, seríen molt més reduïdes. Com ha passat a Andalusia. Si això fós així, la victòria del PP estaria cantada.\nCal destacar com aquest fré al PP que representen els nacionalistes de CIU i PNB, no passa a l'esquerra amb ERC i EA respecte al PSC i PSE. Aquest és el gran fracàs de l'estratègia d'ERC.\n- L'aigua. L'aigua s'està convertint en l'eix vertebrador de la política espanyola més enllà d'ETA i els estatuts. El veritable debat territorial a Espanya, avui en dia, és l'aigua. Si us hi fixeu, les comunitats i províncies necessitades d'aigua i favorables al transvassament de l'Ebre, han votat en massa al PP: Murcia, València, Almeria i Málaga (el mediterrani sec) i en canvi, els contraris al transvassament han votat al PSOE ampliament: Aragó, Terres de l'Ebre, etc.\nL'aigua s'està convertint en un símbol a Espanya, que implica moltes coses: simbolitza els diferents models de creixement (la construcció, camps de golf, turisme, etc.)\nQue vagi en compte el PSOE amb el seu suport al projecte de fer Las Vegas als Monegros. És un torpede que pot fer girar també l'Aragó cap al model "valencià".\nSi vol guanyar la batalla simbòlica de l'aigua, el PSOE haurà de definir molt millor la seva posició i saber-la comunicar, a partir d'ara, a la vista dels resultats, no n'hi ha prou amb desaladores.\n- El PP no podrà guanyar unes eleccions anant contra Catalunya. Aquesta és la gran lliçó del 9 de març per a la dreta espanyola. Ja ho ha reconegut fins i tot Pedro J. Ramírez. No hi ha cap partit polític que vulgui guanyar unes eleccions a Espanya que ho pugui fer atacant Catalunya. O el PP modifica la seva estratègia en aquest sentit o difícilment podrà guanyar unes eleccions.\nPublicat per pau a 9:48\nestic d'acord amb el teu anàlisi, crec que has tocat l'essència de la futura legislatura... i del futur de la política a Occident i el món: els recursos naturals\nperquè no et deixa pujar fotos???\n17 de març de 2008 a les 4:03\nNo ho sé. Potser per la falta de potència de l'ADSL de telefónica. No ho sé. Ni Picasa, ni al bloc, i els posts va just.\nTens alguna solució, Albert?\n17 de març de 2008 a les 4:54


c'est la vie: Lo vermut de Falset\nLo vermut de Falset\nQualsevol hora és bona per anar al bar Calders, ben a prop del mercat de Sant Antoni, a Barcelona. Hi fem cap al migdia, amb la Montse. Ens hem de posar al dia de tantes coses! I ves per on que trobem taula, tot i que van molt buscades. No fa encara tres mesos que han obert però ja han fidelitzat la clientela i han estat referenciats als suplements dels principals diaris del país. I ens fa goig seure un matí de dissabte molt assoleiat a la terrassa del Calders, per fer-nos confidències i explicar-nos xafarderies. Amb ulleres de sol i ventall en mà. I ens sembla que som en una plaça parisenca, perquè la decoració podríem conveni que és naïf?\nMolt xula! Convida a la conversa i a passar-hi estones llargues. Una cambrera molt amable ens porta la carta que té un disseny molt atractiu. L’ha fet un periodista –ho sabrem més tard- però ja d’entrada la mirem amb atenció! Com que som lectores àvides de qualsevol text que ens cau a les mans i aquesta carta pinta molt bé, la repassem de dalt a baix i descobrim a les últimes ratlles –i no per això menys importants- lo vermut de Falset!\nEns entusiasma la idea de poder tastar-lo al cor de Barcelona. Trobar un producte singular del territori a 100 quilòmetres de casa és una experiència sovint gratificant. I per descomptat que el demanem i, mentre l’anem assaborint i anem xerrant, el rellotge avança quasi al ritme que es fonen els gels, molt ràpid. El vermut, molt aromàtic per les 120 herbes amb què es prepara i ben fresc, anima la conversa i fa aflorar els somriures. I surt a tomb més d’un cop Falset i el Cafè del poble on és típic anar a fer el vermut els diumenges. Un costum molt estès també per Barcelona, ara amb l’agradable sorpresa de poder-ho fer amb un producte de la Cooperativa Falset Marçà. Exactament el mateix que fan tastar al celler just abans de la visita teatralitzada, elaborat segons la la recepta original del 1919 i fermentat en tines de fusta gairebé centenàries.\n“Una joia del Priorat. Suau i lleugerament dolç”, segons convida a tastar la carta del bar Calders, on el serveixen ben fresc, amb gel i una rodantxa de taronja. Una experiència única que repetirem, oi Montse? Que ens van quedar moltes hores de conversa…\nPublicado por Ruth Troyano Puig en 14:42\nEtiquetas: bar calders, barcelona, cooperativa falset marçà, falset, vermut


Mariona: Així és com es neda\nBonissim el video!! quina perfecció akest paio!!! es poden treure forçes conclusions veient el video, despres una altre cosa es possar-ho en practica!!!\nA mi de moment l'unic que hem surt es akests cops de cul que dona quan s'impulsa despres de cada gir, em surt akest moviment però no nedant precisament!!!\nApa gracies per penjar akest video, molt instructiu...ets una crack!\nbufff...flipa amb el pavo!\nHome doncs mes o meny com nedo jo,... ja,ja,ja. Quins paios aquest nedadors i això que segur que perd molta hidrodinàmica per que porta el cordillet del bañador per fora,ja,ja,ja...\nQue vols que fagi, tal i com em va la piscina si no m'ho preng amb una mica de conya, je,je.\nAcullunant la forma de fer "peus" del col·lega. Sembla una zodiac.\nMariona no tens mal gust per escollir mestres. A la piscina el tal Phelps i a les dues rodes, el Sr. Amstrong.\nCorrents qui és el teu number one?\nen rogero, oi que si mariona, jajaja! pos mira que em niria bé que em fes 4 cursillus akest payo! lo que em keda per aprendre... no sé fer ni la volta! i ahir vai nedar esquena per primera vegada en molt molt de temps!!\nKarli, del vídeo se'n pot aprendre molt. Vigila amb la bici, vés més en compte!!\nMaria, quin estil que té aquest tiu. Salutacions al yakutake!\nFerran, paciència a la piscina. A veure quan coincidim, que amb el Karli ja ens coneixem!\nMiquel, corrent em quedo amb Roger Roca. S'ha de fer país!\nRogero, mica en mica es va omplint la pica... No els fotis gaire canya demà amb la bici!! Ja m'explicaràs...


300 contes per a un Tricentenari: La lliçó de la guilleta - VilaWeb\nDissabte 27.09.2014 20:00\nUna vegada hi havia una guilla que va tenir molts fills, molts, potser massa. La guilla patia que no n’hi hagués algun que acabés passant gana. En veure la preocupació que tenia la guilla, el llop de seguida se li va adreçar per dir-li que ell es podia afillar alguna de les guilletes que havia tingut. Així, ningú no hauria de passar gana. La guilla va estar-hi d’acord i el llop es va endur una de les guilles petites. I, dit i fet, li va ensenyar a caçar. Com es van entendre la guilleta i el llop? Ho sabreu parant atenció al conte d’avui: La lliçó de la guilleta.


Tres accèssits en els Premis Baix Camp per a Joves Escriptors | Reusdigital.cat diari de Reus. Notícies i actualitat del Camp de Tarragona\nL’escriptora i periodista, Empar Moliner, ha estat l’encarregada de donar la benvinguda a la 35a edició del certamen literari.\n10 d'Octubre de 2015, per Cristina Valls\nEl discurs de Moliner ha agafat també un caire realista quant a la panoràmica d’alguns escriptors: “Malauradament molts autors no han llegit els clàssics, alguns lectors tampoc, així cap problema”. Amb aquesta frase ha donat pas al lliurament de guardons. L’acte, ha acollit una posada en escena poètica, ja que un acompanyament musical de flauta travessera i guitarra han amenitzat un recital de peces teatrals a càrrec d’un conjunt d’artistes, juntament amb un recollit breu de les biografies de cadascun dels personatges de donen nom als premis del certamen.\nPer la seva banda, els resultats del jurat, conformat per Anton Baiges, Carme Andrade i Biel Ferrer han estat exigents. Així, doncs, els guardons per a cadascun dels premis corresponents a tres gèneres diferents han estat atorgats als reusencs següents: l’accèssit al 35è Premi Gabriel Ferrater de Poesia ha estat per Joan De Antonio Altimira, un jove que segons Ferrer “escriu una poesia d’extensió breu que tendeix al silenci, perquè no ho diu tot del tot, això et fa ser un lector més actiu”; l’homòleg en antiguitat, el Premi Antoni de Bofarull de narrativa breu ha estat atorgat amb accèssit a Edgar Cotes Argelic amb el seu escrit ‘Finals i principis’, qualificat de “peça amb un bon nivell de llenguatge i un autor molt madur”, segons Andrade, i per últim, el mereixedor del tercer accèssit al Premi Josep Maria Gort i Sardà, d’assaig breu ha estat Ginesta López Bruno amb ‘Algun dia seré libre’. Amb la guanyadora, Baiges ha esmentat la idea d’obediència, a la qual l’autora reusenca fa referència i la corresponent imposició del sistema socioeconòmic del moment.\n“Aquest certamen s’ha tornat fidel en els seus trenta-cinc anys de vida i forma part d’un bon ‘pack’ d’ofertes literàries que promouen la llengua catalana”, ha valorat el president del Centre de Lectura, Xavier Filella. D’altra banda, el president d’Òmnium Cultural del Baix Camp, Emili Argilaga, ha esmentat que la motivació que exerceixen aquests premis davant els joves és “important” i ha esmentat també “la gran tasca que ha dut a terme el jurat” aportant uns resultats als treballs presentats. Per últim, la membre de la Junta Redactora d’Òmnium, Agnès Toda, ha exaltat un “sense por i sense vergonya”, parlant sobre l’objectiu d’aquest certamen, el qual “crea i dóna vida a la llengua catalana”.


Airbnb® | Port Franklin: lloguers de vacances i allotjaments - Victòria, Austràlia\nTroba llocs on allotjar-te a Port Franklin a través d'Airbnb\nLloguers vacacionals a Port Franklin\nAllotjaments a Port Franklin\nPort Welshpool, Victòria, Austràlia\nFoster, Victòria, Austràlia\nBinginwarri, Victòria, Austràlia\nYanakie, Victòria, Austràlia\nTracte excel·lent, casa preciosa amb uns hosts encantadors. Tranquil·litat enmig de la natura, esmorzar deliciós a càrrec dels hosts, simplement perfecte!\nVam tenir un gran temps a Golden Creek. La casa era amfitrions netes, àmplies i molt boniques. 45 min en cotxe al riu de marea, que valia la pena una visita. Passem la major part del nostre temps a la platja grinyolant que ens va encantar. Vam gaudir de l'estada privada i ens encantaria tornar.\nOr Creek és una mica esperant en secret que es troben en el camí al promontori de Wilson - amables amfitrions encantadors i molt còmodes llits amb gran wifi NBN disponible - no em puc queixar qualsevol de les comoditats i tornarem de nou.\nGreg & Clare eren molt hospitalaris. Còmode i espaiós lloc.\nCrec que cada comentari que figura a Clare i Greg. Vam tenir una nit relaxant després d'un dia esgotador a la Wilson Prom. La seva hospitalitat és A +, fins i tot l'esmorzar és fantàstic. Definitivament relació qualitat-preu!\nWelshpool, Victòria, Austràlia\nHazel Park, Victòria, Austràlia


L’estat de la participació ciutadana a debat - sentmenat.com\nInici Societat L’estat de la participació ciutadana a debat\nL’estat de la participació ciutadana a debat\nL’Ajuntament de Sentmenat ha posat en marxa un projecte per analitzar i diagnosticar l’estat de la participació ciutadana a Sentmenat amb l’objectiu de fomentar «una democràcia més participativa i inclusiva» i assegurar el dret dels ciutadans «a estar informats, a ser consultats i a prendre part en el desenvolupament de la política municipal». Una Comissió formada per ciutadans farà el seguiment i el control de tot el procés.\nEl diagnòstic servirà per analitzar les principals característiques dels context sociodemogràfic i participatiu de la vila, així com per elaborar una fotografia de la situació actual en àmbits tan rellevants com l’organització interna, el sistema informatiu municipal, els canals de relació de la ciutadania i les entitats amb l’Ajuntament, l’estat general de les organitzacions socials del poble, els equipaments municipals i les opinions, voluntats, motivavions i les relacions ciutadanes.\nAmb aquest projecte, l’Ajuntament pretén assentar les bases de la participació ciutadana, aconseguir la implicació de la ciutadania i les entitats en el procés, diversificar la participació incloent-hi tots els teixits representats al municipi i identificar els possibles espais informals de participació ja existents.\nA nivell de la corporació, el projecte pretén fer extensiva la participació ciutadana a totes les àrees de gestió municipal i establir el mapa de relacions entre el consistori i la ciutadania. A més, també analitzarà el sistema intern d’organització de l’Ajuntament veient les relacions entre tècnics, treballadors i regidors.\nFinalment, el Diagnòstic aprofundirà a analitzar l’estat de la comunicació entre la ciutadania i les entitats amb l’Ajuntament i a la inversa, la intercomunicació entre les entitats i, en general divulgar entre la ciutadania el seu dret a participar i la utilitat social de fer-ho.\nUna Comissió de Seguiment oberta a tots els ciutadans controlarà el procés\nL’estudi, que tot just està en el seu inici, constarà de diverses fases, que inclouran entrevistes i tallers oberts a tots els ciutadans, a més de les fases d’anàlisi, estudi i redacció del projecte.\nPer a fer el seguiment i el control de tot el procés, s’ha posat en marxa la constitució d’una Comissió de Seguiment. Aquesta Comissió està oberta a la participació de tots els ciutadans, que podran formar-ne part inscrivint-s’hi a l’Oficina d’Atenció al Ciutadà o posant-se en contacte amb la regidoria de Participació Ciutadana.\nTot el procés finalitzarà el darrer trimestre de l’any.\nMai 17, 2010 Redacció\n50 sol·licituds per a habitatge de protecció oficial Malestar al govern municipal per l’ajornament indefinit de la construcció de la variant


La Diputació aferma la seua aposta per la retenció del talent amb la creació d’una xarxa provincial\nMunicipis com Almussafes, Sagunt, Requena, Canals, Quart, Manises i Silla i institucions com l'IVAJ o l'Ajuntament de València ja han mostrat la seua intenció d'adherir-se a aquesta xarxa\nLa Diputació de València impulsa la Xarxa Valenciana per a la Retenció del Talent, un projecte plantejat des de l'àrea de Projectes Europeus dirigida per Bartolomé Nofuentes que pretén crear una plataforma unificada d'oportunitats laborals per als i les joves valencians en la qual s'impliquen els municipis, les institucions i el sector privat, amb l'objectiu de retenir el talent jove en la província.\nAquest programa naix com a resposta a la dificultat que troben molts joves quan pretenen accedir a ofertes laborals o beques, a causa de la falta d'una plataforma estable que coordine tots els agents demandants de talent. La futura Xarxa Valenciana per a la Retenció del Talent pretén, per tant, definir amb claredat les actuacions en matèria de retenció del talent de la pròpia corporació, així com d'altres agents socials, ajuntaments, empreses privades o institucions europees.\nEl programa ja ha aprovat el seu reglament provisional en ple i està previst que la xarxa es materialitze després d'aquest estiu. Els municipis valencians d'Almussafes, Sagunt, Requena, Canals, Quart, Manises o Silla ja han mostrat el seu interès a adherir-se a la xarxa a fi de compartir sinergies i bones pràctiques en les seues pròpies polítiques de retenció del talent. Altres institucions com l'Institut Valencià de la Joventut (IVAJ), així com l'Ajuntament de València, també han acollit positivament la proposta de la corporació. A fi que la plataforma siga efectiva, la xarxa es coordinarà amb les polítiques d'ocupació del SERVEF.\nDes de la Diputació de València s'ha potenciat durant la present legislatura el programa de Gestió del Talent, consistent en el disseny de mesures concretes de formació integrada per a joves com la Eurobeca, la Dipu et Beca o les beques Postgrau per a recolzar la inserció laboral dels i les joves de la província, tant al llarg del seu procés d'aprenentatge acadèmic com una vegada han finalitzat els seus estudis.


La 'Coalició Compromís' alerta de l'augment de robatoris registrats a diverses zones residencials edetanes - InfoTúria Periòdic del Camp de Túria\nLa ‘Coalició Compromís’ alerta de l’augment de robatoris registrats a diverses zones residencials edetanes\nDes de la ‘Coalició Compromís’ s’adverteix que les urbanitzacions de Llíria, els pous i els camps de cultiu del terme municipal “estan sent objecte d’una onada de robatoris i de fets delictius sense precedents que estan causant moltes pèrdues i danys materials”.\nEl candidat a l’alcaldia de Llíria per ‘Coalició Compromís’, Paco García, ha recordat que ja es va alertar a les autoritats locals de la manca de vigilància en les zones rurals del municipi, i en la necessitat d’implantar nous serveis preventius davant l’allau d’assalts a vivendes i de sostracció de productes del camp. “De fet, ja varem proposar en el últim ple la regulació, mitjançant una ordenança, el control de productes agraris en tot el territori de la localitat, des de la recollida dels productes en el camp fins a l’entrega en els magatzems”, afegeix García.\nDes d’esta formació política s’assegura que “els robatoris es compten per dotzenes” i posen com eixemple “els assalts produïts recentment en els nuclis residencials del Pla de Calvo i el Corral de Pija, on en pràcticament un mes s’han comptabilitzat més de dotze entrades en vivendes, les quals han estat desvalisades”.\nIgualment, diuen des de la ‘Coalició Compromís’, “s’ha detectat com en alguns camps de la localitat s’ha sostret diversos productes que al final van a parar a magatzem sense autorització i sense control, com el que sembla ha estat clausurat per la Guardia Civil junt la Cooperativa de Llíria en la Ctra. del Cabeço Roig, el qual estava rebent producte sense control i sense autorització”.\nUn altre objectiu del lladres es el coure dels pous i de la xarxa de l’enllumenat públic, que també ha patit l’efecte de diversos robatoris en els últims temps. Per a García, “l’Ajuntament ha de prendre mesures preventives i dedicar amb exclusivitat tots els efectius policials de la Unitat Rural en la vigilància del camp i de les urbanitzacions, i no derivar-los a altres serveis dintre del casc urbà. De fet, es tindrien que establir nous operatius per intentar de previndre i reduir esta sèrie de robatoris que cada volta són més freqüents en Llíria”.


Bon Preu s’hi ha sumat a la iniciativa i oferirà el formatge a més de 160 botigues Bonpreu i Esclat - Llet de cabres catalanes elabora un formatge tendre de cabra en suport a la ramaderia catalana - Bonpreu\nLlet de cabres catalanes elabora un formatge tendre de cabra en suport a la ramaderia catalana\nBon Preu s’hi ha sumat a la iniciativa i oferirà el formatge a més de 160 botigues Bonpreu i Esclat\nDes de l’associació Llet de Cabres Catalanes, s’ha desenvolupat un nou formatge de cabra tendre en suport a la ramaderia de cabrum catalana per fer front a la crisis causada per la Covid 19, que ja va començar a afectar al sector des de l’inici de la pandèmia.\nArrel del tancament de restaurants i l’aturada en sec de l’exportació de productes, moltes formatgeries van haver de reduir la seva producció de manera dràstica i, de retruc, es va frenar la demanda de llet. Tot i així com és evident, els cicles naturals dels animals no poden aturar-se, i per això diàriament moltes granges de cabra que van trobar-se sense la recollida de la llet, van haver de començar a llençar part o la totalitat de la seva producció.\nDes de Llet de Cabres Catalanes, coneixedors de la problemàtica, es va considerar que s’havia d’actuar per sustentar el sector del cabrum català. Per això, en un primer moment, les quatre formatgeries integrants de l’associació – Formatges Montbrú, Mas El Garet, Sant Gil d’Albió i Cal Quitèria - van decidir absorbir aquest excedent de llet de granges no associades, i començar a elaborar formatges de més llarga maduració. Alhora, es van iniciar converses amb l’administració pública per a buscar una solució conjunta al problema i, a més paral·lelament, es va plantejar com donar sortida de manera més immediata a tota aquesta llet.\nAixí va sorgir la idea d’elaborar un formatge de cabra tendre de tall, pensat per al consum diari i que pogués ser distribuït a través de la gran superfície. El Grup Bon Preu, propietària de les ensenyes Bonpreu i Esclat, de seguida va donar el seu suport al projecte i va decidir incorporar aquesta nova referència al servei de tall de les xarcuteries de més de 160 establiments Bonpreu i Esclat.\nEn un temps rècord de tres setmanes, les quatre formatgeries s’han coordinat telemàticament per idear la recepta del formatge, compartir diferents tècniques, elaborar-lo de manera conjunta i, finalment, poder servir aquesta setmana passada una comanda de fins a 6 palets de formatges Il·lusió als supermercats Bonpreu i Esclat.\nEncara que aquest sigui un formatge destinat al servei al tall a les xarcuteries, des de Llet de Cabres Catalanes s’ha treballat perquè tingui una imatge molt diferencial en el mostrador, amb una etiqueta que atorga el protagonisme als ramaders i ramaderes i alhora, evoca al consum local i de proximitat, ara més necessari que mai.\nRecordar que el segell de qualitat agroalimentària Llet de Cabres Catalanes ja va néixer amb l’objectiu de defensar i potenciar el sector del cabrum de llet del país, fixant un preu estable de la llet de cabra que fos digne pel ramader i el formatger. Mantenir una producció amb uns estàndards de qualitat superiors als de la normativa vigent, tenir present el benestar animal i la\nsostenibilitat, és el que fa que el ramader pugui aconseguir una llet de cabra d’altíssima qualitat,\ni alhora, que les formatgeries continuïn elaborant grans formatges catalans, com ja fan des dels darrers anys.\nAra, amb aquesta nova iniciativa, des de Llet de Cabres Catalanes es vol continuar apostant pel sector ramader, ajudant a mantenir les produccions i l’estabilitat en el preu de la llet de cabra a Catalunya, aconseguint així l’objectiu de l’associació, que tan ramaders com formatgers es guanyin la vida de manera digna, i així poder superar aquesta crisis sanitària i econòmica de manera conjunta.\n14/05/20 12:22 , Vist 5009 vegades\nSergi Haro - Data de publicació 12/05/20\nBon Preu beneficia amb un 7% de descompte als 6.000 treballadors/es de l’Hospital Clínic de Barcelona en agraïment a la seva tasca\nEl centre hospitalari està sent fonamental en la investigació, suport i atenció als...\nSergi Haro - Data de publicació 18/05/20\nBon Preu comercialitzarà packs de 5 mascaretes higièniques a 2,99€ a partir del 25 de...


La UA i l'Ajuntament de Santa Pola reforcen l'activitat del Centre de Recerques Marines. Actualitat Universitària\nLa UA i l'Ajuntament de Santa Pola ..tat del Centre de Recerques Marines\nCIMAR lidera diversos estudis d'impacte internacional i la declaració de Monument Natural de l'escull de coral messinià\nDiferents moments de la reunió que va tindre lloc a la Sala de Juntes del Rectorat de la Universitat d'Alacant\nRecerca, docència universitària, educació, divulgació i difusió ambiental marina són els eixos del Centre de Recerca Marina de Santa Pola, CIMAR, que dirigeix el catedràtic de zoologia de la Universitat d'Alacant, Alfonso Ramos. Sota aquests paràmetres, ha tingut lloc aquest matí a la Sala de Juntes de l'edifici del rectorat, la reunió anual de comissió paritària del Conveni Específic de creació del centre, subscrit entre l'Ajuntament de Santa Pola i la Universitat d'Alacant. En la sessió, la primera a la qual assisteix Manuel Palomar com a rector de la UA, ha estat presidida per l'alcalde de Santa Pola, Miguel Zaragoza, i s'han establit les pautes de treball i el calendari d'activitats programades per a 2013.\nProjectes de recerca de calat internacional com el seguiment de diferents espècies foranes que s'estan assentant en aigües de la Comunitat Valenciana; estudis sobre la variació anual de les temperatures marines o l'aplicació en altres països mediterranis de l'experiència de Tabarca com a reserva Marina, són algunes de les accions que s'estan duent a terme des del CIMAR i que en veuran els fruits al llarg d'enguany. Segons Alfonso Ramos, molts d'aquests projectes compten amb el suport i el finançament d'organismes com el Pla de Nacions Unides per al Medi Ambient, l'Institut Espanyol d'Oceanografia, la Fundació Mapfre o el mateix Ajuntament de Santa Pola, per a qui el CIMAR ha desenvolupat el projecte complet per a la declaració de l'escull fòssil del cap de Santa Pola com a Monument Natural de la Generalitat Valenciana. El catedràtic de zoologia ha explicat que el projecte, que ja va ser aprovat pel ple municipal, evidencia la importància de l'escull coral·lí messinià existent al cap, "un dels millor conservats del Mediterrani i que, d'aconseguir-ne la declaració, seria el primer monument natural de caràcter geològic de la Comunitat Valenciana", explica Ramos. En la memòria desenvolupada pels investigadors de la Universitat d'Alacant, ara en fase d'estudi en el Consell, s'aporta documentació que detalla l'interès tant geològic com florístic i faunístic de la zona.\nLa comissió paritària reunida ha aprovat, a més, la continuació de les accions docents, que en l'actualitat es concreten en els estudis de grau de Ciències del Mar, Biològiques i Geologia, així com cursos de formació per a formadors i activitats d'educació ambiental.\nQuant a la formació de postgrau, s'ha informat de la celebració per tercer any consecutiu del programa de doctorat realitzat conjuntament amb la Universitat d'Alabama, Estats Units, sobre caracterització i impacte de praderies marines. Cadascun d'aquests cursos de doctorat, que es desenvolupen íntegrament en el CIMAR, rep entre els mesos d'agost i setembre al voltant d'una dotzena d'estudiants nord-americans.\nPortes obertes i divulgació ciutadana\nDesprés de la rehabilitació de l'edifici del CIMAR, situat al litoral de Santa Pola, es van engegar diferents accions de divulgació ciutadana que atrauen centenars d'escolars i turistes, tant de poblacions limítrofes com de diferents nacionalitats. Atès l'interès pel centre, a més de les accions concretes que coordina la Regidoria de Cultura, s'han establit els dimecres com a jornada de portes obertes en horari de 10.00 h a 14.00 h i de 16.00 h a 18.00 h. L'objectiu és, segons apunta el director del centre, "mostrar l'activitat investigadora, docent i formativa que desenvolupem". En aquest sentit, enguany, coincidint amb la celebració del III centenari del naixement de Jordi Juan, el CIMAR formarà part de la comissió organitzadora de la Universitat d'Alacant amb diferents accions, entre les quals destaca l'exposició "Espanya a l'Antàrtida", que podrà ser vista al campus de Sant Vicent del Raspeig durant els mesos d'octubre a desembre.\nRamos ha volgut destacar el paper dinamitzador exercit per l'Ajuntament de Santa Pola en tot el que fa referència al centre i a les activitats que hi desenvolupa.


plaestanydigital.cat | Banyoles Televisió - El Bàsquet Girona s'imposa al Força Lleida en un amistós a Banyoles (81-75)\nEl Bàsquet Girona s'imposa al Força Lleida en un amistós a Banyoles (81-75)\nEl Club Escola Bàsquet Girona es va imposar per 81 a 75 al Força Lleida en el partit amistós de pretemporada que els dos conjunts van disputar aquest diumenge a la tarda al Pavelló de la Draga de Banyoles. Un duel de primer nivell en què els gironins, nouvinguts aquest any a la LEB Or van mostrar les seves credencials davant d’un conjunt amb més experiència a la categoria.\nSegon test de preparació per als dos equips que havien debutat a la pretemporada amb victòria. L’equip presidit per Marc Gasol havia superat el Barça “B” per 75 a 60 a Platja d’Aro el dissabte anterior mentre que els de la Terra Ferma havien apallissat el Benicarló per 84 a 42 al Pavelló de Barris Nord dijous passat. Tant pels gironins com pels lleidatans era també una primera presa de contacte de cara a la final de la Lliga Catalana LEB Or que els tornarà a enfrontar el proper 10 d’octubre.\nPel que fa als 40 minuts de joc, molt bona posada en escena del Bàsquet Girona que gràcies al seu major encert de seguida va agafar set punts de renda, 11 a 4. La reacció visitant no es va fer esperar i va arribar quan els de negre van controlar el rebot i van poder córrer. Gràcies a un parcial de 7 a 15 els del Segrià van poder acabar el primer període un punt per sobre, 18 a 19. El guió del segon quart va ser calcat al del primer amb una primera estrebada dels de Carles Marco, que gràcies a dos triples d’Aleix Font i Robert Cosialls van signar un parcial de 10 a 0. I és que l’encert exterior va ser una de les claus del triomf gironí. La rèplica del Força Lleida va arribar a través del joc interior i dels llançaments de tir lliure, arribant al descans amb un marcador de 38 a 39.\nDesprés del pas de vestidors, l’encert dels dos equips va caure en picat i el duel es va igualar. Només un parcial d’11 a 11 en els darrers tres minuts va maquillar aquest desencert deixant l’electrònic en 59 a 60. El cansament va aparèixer en el darrer acte en què uns i altres van jugar a ratxes. La direcció d’Albert Sàbat i l’encert de l’exblaugrana Aleix Font van resultar determinants perquè el Girona s’endugués l’enfrontament per sis punts de diferència.


Aliments ecològics: la millor inversió per la teva salut | ets el que menges\nAliments ecològics: la millor inversió per la teva salut\n4 de juliol 2011 | Actualitzat el 14 de febrer 2019 per Jordina Casademunt\n1. Perquè l’economia i la salut es donin la mà, evita comprar aliments indiscriminadament com: patates fregides, enllaunats, refrescos, sucs de fruita ensucrats i inverteix aquests diners amb verdures i fruites ecològiques.\n2. Prova durant un mes de menjar la fruita i verdura ecològica i al cap d’aquest temps, compra uns tomàquets convencionals. Oi que no estan tant bons?\n3. Redueix el consum de carn i pollastre i potencia el consum de llegum (al menys 5 cops a la setmana). Com que aquest canvi et resultarà més econòmic inverteix-lo amb verdura i fruita ecològica. Milloraràs en salut i en qualitat de vida.\n4. Canvia el típic menú de plat d’arròs o de pasta de primer i bistec amb patates i amanida de segon per un plat d’arròs integral amb verdures de primer i un segon de llegum o una altra proteïna vegetal. Et serà més econòmic per a la butxaca i per a la teva salut.\nQuan amb els amics o amb la família treus el tema dels aliments ecològics et miren amb cara d’extraterrestre i el primer que et deixen anar és: però si són caríssims!!! A simple vista sí que són molt més cars que els convencionals, això no ho discutiré pas, però també és cert que avui en dia es té una visió de la compra del menjar molt limitada. Tothom busca la millor oferta, el preu més econòmic sense plantejar-se ni per un instant si va bé o no per a la salut. El consumidor actual s’ha convertit en “la gallina dels ous d’or” de la indústria alimentaria i com que els mitjans publicitaris ja s’encarreguen de donar-nos-ho tot mastegat, no cal destinar cap neurona ni fer servir l’instint per reflexionar si el que comprem compulsivament va bé o no per a la salut. De fet ja ens va bé i punt, és el que la societat marca i ja ens conformem perquè resulta bo al paladar. En canvi, quan parlem de menjar ecològic fem com quan jutgem a qualsevol persona sense conèixer-la de veritat. No ens molestem en saber si realment és així o ens donarà una bona sorpresa quan la coneguem de veritat. Al meu parè, l’alimentació ecològica és de les que et dona sorpreses molt bones! Anem doncs a conèixer aquest “nou amic” molt conegut però que genera desconfiança a tanta gent.\nExisteixen uns quants motius del per què seria bo interessar-nos una mica més pels productes de la localitat conreats i elaborats sense fertilitzants químics, pesticides ni organismes genèticament modificats. Aquest és el cas de l’estudi coordinat per Carlo Leifert, enginyer agrònom, doctor en microbiologia i professor de la Universitat de Newcastle, Regne Unit, el QLIF (Quality Low Imput Food) realitzat al 2008 i finançat per la Unió Europea. Els resultats van demostrar que els aliments ecològics d’origen vegetal presenten un major contingut en matèria seca, una major concentració de substàncies antioxidants (fenols totals i flavonoides) que eviten l’envelliment cel·lular en l’organisme i potencien l’efecte protector contra diverses malalties, i un major contingut en minerals (fòsfor, potassi, calci, magnesi, ferro, coure i zinc), un major contingut en vitamines (A, B, C), una major proporció en àcids grassos poliinsaturats omega-3 i en hidrats de carboni. Per altra banda, també comptem amb els estudis coordinats per la La Dra. Dolores Raigón Doctora en Enginyeria Agrònoma per la Universitat Politècnica de València i Catedràtica de l’Escola Universitària de l’àrea d’Edafologia i Química Agrícola i col.laboradora d’Etselquemenges.cat, on s’ha vist que a diferencia dels aliments convencionals, els ecològics presenten més nutrients.\nSi tenim en compte els resultats d’aquests estudis i el que es va realitzar l’any 1985 a l’INSERM de Marsella per un grup d’investigació en agricultura ecològica podrem veure que si omplim la cistella de la compra amb fruites i hortalisses de cultiu convencional ens emportarem principalment: nitrats (que a la sang es transformen en nitrits i juntament amb els metabòlits de la sang es converteixen en nitrosamines, productes cancerígens), pobresa en coure, molt potassi i poc magnesi fet que comporta un debilitament del sistema immunitari, augment de fosfats que afavoreixen els processos de descalcificació, més contingut en aigua i per tant menys nutrients en general, menys aminoàcids i més pesticides, aquests últims representen un risc particular per als nens ja que presenten un metabolisme més alt i un pes corporal més baix. Hem de tenir present que aproximadament entre el consum de fruita i verdura convencional un nen pot ingerir cada dia uns 15 pesticides!! En canvi si omplim la cistella de la compra amb fruites i verdures biològiques ens emportarem, per una mica més de preu: menys aigua (més matèria seca), 69% menys de nitrits, 30-49% més magnesi, 35% més aminoàcids essencials, 27% més vitamina C, 21% més ferro, coure i altres oligoelements.\nEl fet de consumir aliments ecològics no només farà que el nostre paladar es torni més refinat (donat que són productes més saborosos) sinó que també beneficiarem la salut dels agricultors i afavorirem la biodiversitat de la terra. És cert que avui per avui els aliments ecològics són més cars però realment són la millor assegurança de vida. Sé que amb ells m’emporto un cistell carregat de nutrients sense ingredients de síntesis. També és cert que com més persones consumim aquests productes més s’abaratiran els costos. Hem de tenir en compte que Espanya és un dels màxims productors d’agricultura ecològica però com que encara no es valora la seva qualitat al nostre país s’acaba exportant el 85-90% de la producció a altres països on estan més conscienciats dels seus beneficis, com és el cas d’Alemanya. Així doncs, només depèn de nosaltres de que aquest 85-90% es quedi al nostre país i ens beneficiem de totes les seves propietats nutricionals, mediambientals i socioeconòmiques.


La Nemui la lia al Japó (one more time): Okinawa mon amour\nEstic molt contenta perquè l’arxipèlag de Kerama, Kerama Shotô 慶良間諸島, a Okinawa 沖縄, ha estat declarat Parc Nacional.\nDe fet, sempre que vaig a fer submarinisme a Okinawa vaig a l’illa de Tokashiki 渡嘉敷島, que forma part d’aquest arxipèlag, i la gent de l’illa sempre s’ha portat molt bé amb mi.\nTot i que ara ja fa un temps que no hi puc anar, l’última vegada vaig anar fins i tot a les dues escoles que hi ha a l’illa!\nA més a més, Okinawa té una història molt rica i en alguns punts que pot recordar a Catalunya, perquè també hi ha okinawencs (serà que es diu així?) que volen independitzar-se del Japó.\nPerò millor serà començar a explicar la història des del començament.\nPotser alguns de vosaltres heu escoltat a parlar d’Okinawa gràcies a la pel·lícula de Quentin Tarantino Kill Bill, en què el personatge interpretat per la Uma Thurman va fins a Okinawa en busca del fabricant de katanes Hattori Hanzo. Resulta que el veritable Hattori Hanzo 服部正成 és un dels ninjes més famosos de la història japonesa!\nOkinawa és un arxipèlag que està situat a la part més al sud del Japó, en una zona coneguda com les Illes Ryûkyû. Està tan al sud, que l’última illa de l’arxipèlag està més a prop de Taiwan que no pas de Kyushuu... L’arxipèlag està format per unes 160 illes, de les quals només 44 estan habitades. L’illa principal es coneix com a l’illa d’Okinawa, on es troba Naha 那覇, la capital de la prefectura.\nOkinawa va ser un regne independent, conegut com el Regne de Ryûkyû, fins el 1878, en què va ser annexada pel govern japonès com una prefectura més. Fins aquest moment, el regne de Ryûkyû pagava tributs tant a la Xina com al Japó.\nShuri-jô 首里城, l'antic palau imperial\nTot i que la llengua oficial és el japonès, s’hi parla un “dialecte” conegut com a Okinawa-ben, que és completament diferent a l’idioma estàndar. Per això, jo crec que més que un dialecte es podria considerar un idioma completament diferent, però com que tot són temes polítics, el govern central japonès anomena “dialectes” a totes les variants parlades al seu territori.\nDurant la Segona Guerra Mundial, es va fer tristament famosa per la Batalla d’Okinawa, durant la qual va morir un quart de la seva població. Després de la guerra, les illes van estar sota ocupació americana durant 27 anys.\nAquesta realitat va fer que aparegués un cert racisme envers els japonesos d’Okinawa per part dels japonesos de les illes principals. Tinc una amiga els pares de la qual són d’Okinawa i que, quan de petits van mudar-se amb la seva família a Yokohama, a prop de Tokyo, els seus companys de classe es burlaven d’ells i els tractaven de gaijins 外人, o estrangers. Evidentment, aquesta és una part de la història que no apareix als llibres d’història.\nTot i que la sobirania va ser retornada al Japó, encara hi ha instal·lades una sèrie de bases militars amb més de 27.000 efectius. Actualment, existeix un moviment en contra d’aquestes bases militars i, de fet va ser un dels motius que va provocar la dimissió del primer ministre Hatoyama, ja que una de les seves promeses electorals va ser la de desmantellar les bases, promesa que no va poder mantenir.\nTambé existeix un moviment independentista, el Ryuûkyû dokuritsu undô 琉球独立運動. Aquest moviment va sorgir el 1945, quan una part dels okinawencs van considerar que, després de l’ocupació americana el més lògic seria que l’arxipèlag es convertís en un país independent, ja que anteriorment havia estat annexionada al Japó per la força militar. Malgrat tot, la majoria de la població va donar suport a la reunificació, perquè pensaven que d’aquesta manera les bases americanes marxarien per sempre. Però, oh sorpresa!, després de la reunificació les bases es van mantenir, fet que va revifar el foc per dos costats diferents.\nÉs curiós que, l’última vegada que hi vaig anar, vaig agafar un taxi amb un conductor independentista. El primer que em va preguntar en pujar-m’hi va ser d’on era. Quan li vaig dir que era de Barcelona es va relaxar una mica perquè havia escoltat que allà també hi ha un moviment independentista. I va començar a explicar-me que si Okinawa era un regne independent, que si van ser forçats a ser japonesos i a perdre el seu idioma... Només van ser 20 minuts de trajecte, però em van entrar ganes de dir-li al senyor d’anar a fer una cervesa i que em continués parlant sobre el tema.\nPerò bé, deixant de banda temes polítics que a saber si algun dia se solucionen, volia acabar dient que, tot i que no és un punt de turisme principal per aquelles persones que visiten el Japó per primera vegada, és una de les zones més maques que jo he visitat. L’ambient a Okinawa és relaxat, la temperatura és agradable (gairebé no baixa dels 20 graus), el menjar és bo, la gent és amable, el paisatge i les platges són una preciositat... En fi, que més d’una vegada m’he plantejat el mudar-me allá abaix!\nI vosaltres, heu estat a Okinawa? A quina illa? Si encara no hi heu estat, teniu ganes d’anar-hi?\nEtiquetes de comentaris: Kerama, Okinawa\nNoms kira kira!\nLes 4 cançons més cantades al karaoke


05 de maig de 2019 - 11: 15\nEls diputats de Compromís de Les Corts Valencianes per Alacant, Aitana Mas i Josep Nadal, van donar suport a la candidatura de Compromís a Xàbia en l'acte oficial de presentació de la llista. Una trobada que va tenir lloc a la plaça Comare Maruja Varó del Port de Xàbia.\nDavant d'un centenar d'assistents, les 21 persones que componen la llista de Compromís, encapçalada per Vicent Colomer, van ser nomenades i donades a conèixer públicament.\nEn els parlaments, el cap de llista, que ha estat aquests últims quatre anys de legislatura com a regidor d'esports va valorar el moment actual de la política al municipi i el seu treball. Colomer va criticar el recentment aprovat Pla General Estructural, "El PGE s'ha fet només pels tècnics, en cap moment s'ha pensat en el poble, el partit socialista volia aprovar-lo a tota costa i això és el que ha fet". Davant d'aquest assumpte, Colomer va indicar que "Xàbia no té terrenys per a ús públic i ha costat treball l'aprovació per a la ubicació de l'segon pavelló d'esports. Una qüestió que segueix sense tenir-se en compte amb el nou pla".\nEl nombre 1 de Compromís ha posat èmfasi també, al seu parer, al malbaratament de diners durant aquest govern, "El trenet de la Granadella ha costat 130.000 euros per a dos mesos, uns diners que suposa la neteja de tots els camins rurals del municipi". Així mateix, tant Vicent com els candidats de Compromís a les eleccions municipals 2019, van al·legar la falta d'instal·lacions, "La pista d'atletisme no està en condicions, l'auditori, el pont de Triana, han quedat en l'aire per empreses especuladores i la construcció de la piscina podrà iniciar-se, possiblement al llarg d'aquest any, ja que el projecte està redactat" .\nPer la seva banda, el nombre 2 de la candidatura, Joan Cardona va destacar la manca d'oportunitats a Xàbia per a la joventut i Llúcia Signes, numero 3 de la llista va ressaltar mesures importants i necessàries per millorar la localitat centrades en el medi ambient com l'ús de aigua depurada per al reg o comptar amb el suport de les administracions públiques per poder dur endavant les idees de treball.\nEl cap de llista va assenyalar tenir un gran equip amb bones idees i il·lusió per treballar per a Xàbia i fer que hi hagi un canvi que ve 26 de maig com "Ha succeït en les eleccions generals i autonòmiques. Compromís ha aconseguit bons resultats a través del seu treball diari i la lluita per posar fre a la corrupció i mantenir-se fort any rere any. Un fet que a la llarga dóna els seus fruits", Ha matisat Aitana Mas.\nVicent Colomer va dirigir unes paraules a la companya de partit, Isabel Arbona, morta fa uns mesos.\nmaig 7, 2019 a les 12: 45 pm\nFerran, rei, la pastilleta.\nmaig 9, 2019 a les 11: 28 am\nXavier, .Et fiques la teva pastilla per on et quepa.No tens ni idea del localisme imbècil que provoquen els nacionalismes excloents de tot el que ROBEN a tots els españoles.AGUR.\nmaig 9, 2019 a les 4: 54 pm\nParles de nacionalisme excloent mentre insultis, insultis i insinuïs que robin. Tal volta et tocaria replantejar-te perque dius Visca Espanya contra algú.Igual el nacionalisme excloent és el teu. Uns quants creguem que Espanya va més enllà de l'i que cap tot el món, inclós tu. Més respecte i Menys banderetes.\nmaig 7, 2019 a les 10: 34 am\nLAMENTABLE NACIONALISME ... ..Emprobece la HISTÒRIA i el que és pitjor preparem-nos per gratar la butxaca ja que són insaciables a demanar demanar ... i vendre a qualsevol pels seus ecasos votos..Yo, modestamene me'ls coonzco molt bien.PNV, HB i altres gentussa, fins i tot em van fer fora de les meves enyorades VASCONGADAS.VIVA ESPANYA.\nmaig 5, 2019 a les 12: 33 pm\nSi Tant critica ara de tot, perque no ha eixit del govern per a Fer 1 OPOSICIÓ real. No ho entenc, esperi que deixe pas prompte a la sang nova que presenti nova llum a AQUEST municipi.


Nylstar de Blanes es compromet a reprendre l'activitat amb la producció de 100 tones de filatura - El Gerió Digital\nEl comitè d'empresa demana que es facin torns rotatius per reocupar més treballadors\nDilluns, 10 d'octubre de 2016 21:58h\nEntrada de l'empresa Nylstar (arxiu) © ACN\nMarina López / La Selva / Girona/Blanes\nL'empresa tèxtil Nylstar de Blanes (Selva) manté la previsió de reprendre l'activitat la setmana del 17 d'octubre amb la producció de 100 tones de filatura. Aquest dilluns, representants sindicals i de l'empresa s'han trobat en una reunió de seguiment de l'ERO acordat l'agost passat i que afecta a la totalitat de la plantilla. El secretari d'acció sindical de la Federació d'Indústria d'UGT, Miguel Prados, ha detallat aquest volum de producció és el doble del que l'empresa havia anunciat inicialment. "Encara no ens han donat xifra de la necessitat de personal que hi haurà però sí sabem la producció", ha explicat. Els representants dels treballadors ja han demanat que s'estableixin torns rotatius quan l'empresa torni a funcionar per poder donar feina a més treballadors. Durant la reunió, l'empresa també ha exposat que ja ha saldat o bé està en vies de fer-ho els deutes que tenia amb companyies de subministraments i amb el proveïdor de matèria prima.\nLa reunió de seguiment de l'ERO ha començat a les quatre de la tarda i s'ha allargat fins les nou de la nit. Segons explica Prados, al llarg de cinc hores els responsables de la tèxtil han "clarificat" als representants dels treballadors alguns aspectes relacionats amb els deutes existents i com preveuen reprendre l'activitat a partir del 17 d'octubre.\n"Ens han explicat que els deutes ja estan saldats o en procés de solució, i això ens preocupava a l'hora de posar en marxa l'empresa perquè eren, sobretot, amb els proveïdors d'energia i de matèria prima", ha explicat el secretari d'acció sindical. D'aquesta manera, els representants dels treballadors confien que tot estigui a punt per tornar a posar en funcionament la factoria d'aquí a una setmana. "Estem parlant d'un procés d'arrancada de producció que nosaltres confiem que ja no es torni a aturar", ha apuntat Prados.\nD'entrada, la direcció de Nylstar havia anunciat als treballadors que preveien tornar a engegar màquines per produir 50 tones de filatura (un volum que ja està compromès per a la venda). Aquest dilluns, però, han comunicat que la previsió inicial és fer 100 tones, el doble.\n"Tota sensació d'arrancada, i quan pensàvem que eren 50 tones i al final en són 100, provoca reaccions positives. Ara esperem que l'empresa obri un període de transparència i aporti tota la informació sol·licitada per recuperar la confiança dels treballadors i treballar conjuntament perquè Nylstar tiri endavant", ha explicat Prados a la sortida de la reunió.\nLa direcció no ha concretat encara quants treballadors tornaran a la feina. Els representants sindicals ja han avançat que ha demanat que s'estableixin torns rotatius per reocupar més treballadors. Fins a finals d'any, tota la plantilla (uns 200 empleats) està afectada per un ERO de supressió. "No volem que només puguin tornar uns quants, sinó poder repartir la feina amb torns", ha apuntat Prados.\nEls representants dels treballadors han demanat a l'empresa que informi mensualment sobre l'evolució de comandes i previsions de producció. També que aporti el detall de quina previsió de plantilla creu que necessitarà per cobrir la demanda productiva. "S'han compromès a fer-ho", ha indicat Prados.\nAquest dilluns, l'empresa també ha aportat un pla viabilitat de la tèxtil però els representants sindicals no han volgut entrar a valorar-lo perquè encara no han tingut temps d'analitzar-lo a fons.


20 corones boniques de Nadal | 5 minutos\n20 corones irresistibles de Nadal per decorar el seu interior!\nIgual que l’arbre de Nadal, la corona de Nadal és un final de la ciutat vacances d’any. Però hi va haver un moment en què no era només una manera de decorar la seva casa o porta. Dissenyat per primera vegada a principis del segle XIX, la corona va tenir el paper de l’actual horari d’aventura, que es va utilitzar per comptar els dies abans del 25 de desembre. Pot ser que aquest passat sigui molt important que hagi mantingut el seu lloc en els nostres cors – i sobretot en la nostra decoració – per a aquest període festiu!\nLa remuntada de la mítica corona de Nadal\nAvui dia, la corona de Nadal ja no és una eina, sinó un objecte de decoració. Penjar llargs a les portes d’entrada de les cases, inverteix o més aviat reinventen cada vegada més els nostres interiors en diferents formes i en diversos llocs. Si la corona tradicional d’Advent segueix sent un bestseller, les xarxes socials ens mostren que està modernitzant, perd el volum i torna a la senzillesa primària del Nadal vestint algunes fulles. Mentre que la corona habitual és voluminosa i adornada amb pomes de pi, estrelles, boles, campanes o espelmes. Pel que fa a la decoració d’aquestes corones de l’adveniment més modern, ja no utilitzen boles de Nadal, sinó que innoven amb animals petits, com ara una manera, petits avets, petites reproduccions de cases o mini ampolles disposades sòbils. En la senzillesa més extrema, és molt possible optar per una corona de Nadal sense decoració i consistent únicament de branques o fulles.\nCom adoptar la corona de Nadal?\nAra, la corona de l’Advent s’apropia a diferents sales de la casa i no canelne només només per donar la benvinguda als convidats . Es troba penjat a les finestres o al sostre, en un bufet, a la taula de Nadal com a centre o simplement penjant a la paret. El fixador preferit per a aquesta decoració de Nadal és una cinta vermella bastant gruixuda. Tanmateix, aquest tipus d’adhesió no és una obligació: una cadena simple o un ganxo pot perfeccionar el truc. Tendència de bricolatge obliga, la corona de l’arribada ja no es fa exclusivament de plantes. Al contrari, es vesteix de paper, globus, petits regals de Nadal, plomes o llana.\nsols o acompanyats, la corona de l’Advent portarà una mica més a la vostra Decoració de Nadal que trieu quedar-vos en el tradicional o anar a l’originalitat. Un cop finalitzada la decoració, només haureu de predir les vostres receptes de vacances!


Setmana de la ciència 2019 - ScienceLab\nCom cada any, a Prat Educació, celebrem la Setmana de la Ciència. Enguany l'hem fet del 11 al 15 de novembre.\nAl llarg d'aquesta setmana TOT l'alumnat de primer ha pogut participar d'activitats científiques on la component més humana pren una rellevància especial. La ciència amb i per la societat!\nA Prat Educació estem #tocatsperlaciencia\nDILLUNS 11: Els grans reptes de la ONU per un món sostenible\nConeixes els 17 objectius per un desenvolupament sostenible de la ONU? Per què encara estem tan lluny d’aconseguir-los? Quins prioritzaries? Quin preu caldrà pagar per aconseguir-los? Aquestes i altres qüestions les hem analitzat en aquest taller en format convenció de la ONU.\nDIMARTS 12 i DIJOUS 14: Hands on amb la Nanociència\nEn aquest taller hem portat a terme experiments relacionats amb la nanociència i la nanotecnologia. Hem analitzat com s’incorporen els principis actius en els nostres xampús, com un refresc pot mantenir les seves propietats antioxidants, com aconseguim teixits impermeables i què significa que un material tingui memòria.\nDIMECRES 13: Taller de disseny sonor i digital a càrrec de ENTI-UB\nCom es dissenyen les músiques que escoltem en els videojocs? Quines tècniques amaguen? En aquest taller hem pogut crear efectes sonors per la seva sincronització amb un suport digital com un vídeo o un videojoc. Totes aquestes activitats les hem fet de la mà de ENTI Sound, de l’Escola de Noves Tecnologies Interactives (ENTI) adscrita a la Universitat de Barcelona.\nEl so del vídeo adjunt l'hem fet nosaltres!\nDIVENDRES 14: Restauració: art o ciència? Amb Núria Jutglar\nLa restauradora Núria Jutglar ens ha explicat en què consisteix la seva professió i com l’art i la ciència es fonen per recuperar la nostra història. Aquesta conferència interdisciplinària ens ha obert la ment a un nou món on ciència, art i humanitat estan completament integrats.\nSetmana de la ciència 2019 Reviewed by Elisabet Mas de les Valls on December 03, 2019 Rating: 5\nII Congrés de Química 2020-2021


ERC Pla d’Urgell renova la Permanent Comarcal - VilaWeb\nNarcís Romà, president comarcal i Maribel Zamora, secretària general\nLa Federació Comarcal d’Esquerra Republicana de Catalunya al Pla d’Urgell ha fet aquest cap de setmana el congrés en el qual s’ha escollit la nova permanent comarcal. La trobada, a la qual s’ha pogut assistir de manera presencial o telemàticament, ha tingut lloc al local comarcal de Mollerussa, on la militància ha escollit per unanimitat la candidatura encapçalada per Narcís Romà com a president i Maribel Zamora com a secretària general.\nLa candidatura és una llista paritària formada per 5 homes i 5 dones que representen la diversitat i pluralitat de la comarca, amb representació de diferents pobles i la presència de membres provinents del món municipalista. D’aquesta manera, la nova Permanent Comarcal també estarà formada per Jossef Koumia, com a Secretari d’Organització i Ciutadania; Carles Palau, que ocuparà la Secretaria de Finances; Lídia Arderiu, a la Secretaria d’Imatge i Comunicació; Letícia Carné, com a Secretària de les Dones; Engelbert Montalà, a la Secretaria de Política Municipal; Judith Escolà, que ocuparà la Secretaria de Transició Ecològica; Víctor Costa, com a Secretari d’Acció Política i Sectorial; i Alba Balcells, que ostentarà la Secretaria de Coordinació Institucional.\nCrèixer i consolidar ERC\nL’objectiu d’aquesta nova permanent comarcal és treballar per fer créixer el projecte d’ERC a la comarca i consolidar la representació al territori, d’acord amb els principis i ideals republicans. “Tenim la sort de viure en una comarca on l’independentisme és majoritari i la nostra responsabilitat és demostrar, pels fets, que la governança republicana és la millor eina per millorar la vida dels nostres veïns i veïnes”, ha assegurat Narcís Romà.\n“La gent d’Esquerra Republicana al Pla d’Urgell ens sentim forts i ens sentim útils, hem treballat com el que més per la llibertat del país i fer possible l’1 d’octubre, però també perquè en les nostres responsabilitats del dia a dia davant els ajuntaments i la Diputació, sempre de manera honesta i transparent, aportar solucions per no deixar enrere ningú”. De la mateixa manera, Romà ha afegit que “ara renovem la direcció comarcal, per sumar i incorporar una nova fornada de talent al projecte, sabedors que davant els grans reptes que tenim davant no hi sobra ningú i volem seguir treballant amb la màxima intensitat i passió pels nostres veïns, el Pla d’Urgell i Catalunya”.\nEn el Congrés Comarcal també hi ha intervingut la secretària general adjunta i portaveu dels republicans, Marta Vilalta i el president de la Diputació de Lleida, Joan Talarn.


Publicat per tomalaciudad@gmail.com a 9:13 1 comentari:\nPublicat per tomalaciudad@gmail.com a 2:46 Cap comentari:\nA tots els col·lectius de Mallorca:\nDavant el procediment obert per Sa Nostra-BMN per desallotjar el Jardí d’Epicur, volem fer una crida a tots el col·lectius a donar suport i formar part de la campanya que estem realitzant per salvar el que actualment és l’únic espai alliberat de Palma. Un espai que acull un hort i un jardí comunitari i que és, a més, un punt de trobada de la gent i dels moviments socials, on es comparteixen coneixements de forma lliure i gratuïta, i on s’organitzen xerrades, concerts i altres esdeveniments gràcies a l’esforç de voluntàries i veïnes.\nAl gener es compliran quatre anys d’il·lusions compartides a un solar que ha passat de femer a espai comunitari i que porta un any assetjat per l’amenaça de desallotjament impulsada per BMN, titular de l’espai des de que fou embargat al seu anterior propietari. Com ja sabeu, el BMN és un banc creat amb diners públics a partir de la fusió de caixes d’estalvis (que suposadament destinaven els beneficis a obra social). Com la corrupció i els desfalcs es cemien sobre elles, varen decidir aglutinar-les en un sol banc, rescatat per l’Estat amb més de set-cents milions d’euros, i s’espera que en un any o dos surti a borsa. Per si no fos suficient, aquesta entitat (com també altres bancs) s’ha guanyat l’enemistat de bona part dels seus clients amb pràctiques fraudulentes i enganys a l’hora de firmar hipoteques. Així, no esperem cap “regal” per part del banc, sinó que compleixi amb el deute que ha contret amb la societat i respecti (entre d’altres coses), els espais creats per i per a la gent. Perquè pot ser que la manera com els bancs s’apropien del món sigui legal, però no legítima.\nDavant l’amenaça de desallotjament, vàrem optar per defensar el Jardí d’Epicur i començàrem, ara ja fa un any, una campanya de pressió al banc amb activitats de suport a l’espai. Tot i així, fa unes dues setmanes ens va arribar una notificació amb data de desallotjament, que havia de ser efectuada el divendres 4 de desembre. Com a resposta, vàrem decidir intensificar la campanya, cosa que de moment ha sorgit efecte, doncs no ens han desallotjat. Actualment, la situació del projecte és incerta, ja que no tenim la seguretat de que no ho tornin a intentar en un futur pròxim.\nPer tal de garantir que aquest espai continuï sent per la gent i no acabi convertit en un bloc de formigó, estem disposades a continuar la lluita i per això necessitem l’ajuda puntual del major nombre possible de col·lectius. Pensem que la solidaritat és una de les nostres millors armes i, per això, us fem arribar vàries propostes:\nQue els col·lectius manifesteu el vostre suport de la manera que trobeu més adient. A més, volem aprofitar l’ocasió per convidar-vos a utilitzar l’espai, programar alguna activitat, proposar usos del lloc, etc.\nDe forma complementària, ens agradaria demanar-vos que participeu a l’estratègia que hem dissenyat per tal de pressionar a BMN per a que retiri la denúncia.\nEs tracta d’un cas de senzilla aritmètica.\nPosem per cas que el que BMN pot treure amb el solar, essent generosos, fossin 600.000 euros. Només caldria que tres-centes persones retiressin dos mil euros dels seus comptes o bé fessin una transferència a un altre compte d’un altre banc i l’entitat perdria immediatament els mateixos diners en depòsit que els que guanya amb el desallotjament i venda del solar del Jardí d’Epicur.\nCreiem que en principi seria suficient amb l’amenaça i la mala publicitat perquè el banc reconsideri el desallotjament. No és necessari tancar el compte, ni volem fer entendre que els altres bancs on transferiu el diners siguin moralment millors (tot i què podríem recomanar altres projectes cooperatius com FIARE, CASH o COOP57). Parlem de que una acció individualment inofensiva, col·lectivament pot convertir-se en la causa determinant perquè el banc respecti l’interès comú.\nAixò és el que proposem. Ells poden ser el tauró, però els peixos som molts.\nPerquè l’acció funcioni, el banc ha d’estar al corrent de quanta gent estaria disposada a donar suport a la campanya (tant si tenen compte al BMN, com si estan disposats a fer difusió de la mateixa entre amigues i familiars).\nD’aquesta manera, demanem a la gent que està disposada a col·laborar amb nosaltres que envieu un correu a tomalaciudad@gmail.com posant com a assumpte “Salvem el Jardí” (aquí ja perfilaríem alguns detalls i aclariríem els possibles dubtes). Recordem que aquesta és una acció col·lectiva, i perquè resulti haurem d’estar ben coordinades.\nNo és necessari retirar una quantitat fixa, que abans hem posat com exemple. Cada persona retiraria una quantitat depenent de les seves possibilitats.\nSi únicament l’amenaça no fos suficient i s’haguessin de retirar els diners, perquè la banca conegui el motiu bastaria fer una fotocòpia del rebut o transferència, signada per cada client indicant el motiu del mateix, i nosaltres les faríem arribar totes juntes a l’entitat.\nEl banc no podrà prendre represàlies contra els clients que es solidaritzin amb el Jardí d’Epicur. A més de que seria il·legal, com que estem en contacte, tot d’una es faria públic i faria créixer el desprestigi de l’entitat. Recordem que cada persona pot fer el que vulgui amb els seus diners.\nPer últim, volem recalcar que una acció com aquesta no tan sols pot salvar un espai com el Jardí d’Epicur (on la natura ens educa i és possible imaginar una altra ciutat on la col·laboració i el diàleg s’obrin pas entre l’egoisme i el trànsit); sinó que també ens convenceria de que juntes som capaces de fer tot el que ens proposem, de que la solidaritat pot ser més forta que els diners. Imaginem l’eufòria, l’alegria conjunta, de veure’ns capaces de frenar els especuladors que pretenen arrancar les flors per sembrar més nínxols buits.\nDefensem el espais comuns!!!!!\nPublicat per tomalaciudad@gmail.com a 7:04 Cap comentari:\nPublicat per tomalaciudad@gmail.com a 5:07 1 comentari:\nEL DIVENDRES ENS VOLEN DESALLOTJAR!\nEl passat dimecres ens varem trobar una sorpresa inesperada, un sobre aferrat a la paret amb una notificació de desallotjament. Segons el paper el "llançament" serà el divendres 4 a les 12:30.\nEl dia abans, el dijous 3 ens reuirem a les 14h per protestar contra aquest fet però també per celebrar els anys que hem pogut gaudir d'aquest espai de llibertat. Ens faria molta il·lusió que també fos un dia per retrobar-nos amb gent que ha participat en les diferents etapes.\nPublicat per tomalaciudad@gmail.com a 14:54 Cap comentari:\nJornada del passat dimecres\nAhir ens varem reunir un grupet i varem avançar molta feina. Amb un parell de jornades l'hort està agafant una altra cara!\nHem decidit reprendre les jornades de feina setmanals, a partir d'ara es faran els dimecres a les 11h. Tothom hi es benvingut, com sempre.\nPublicat per tomalaciudad@gmail.com a 3:53 Cap comentari:\nAvui dotze d'octubre, arriben els pirates. És hora de desertar d'un món que fa aigües, un planeta on els qui no s'ofeguen sobreviuen i suren deixant-se endur pel corrent miserable. La terra ha estat dividida, contaminada, trassejada, y nosatres igualment escidides amb moments per a produir o evadir-nos, llocs per a patir o consumir, on ens venem per temps i pagam pel temps. Però hi ha encara illes on trobar-nos i preparar-nos per a prendre el rumb per assalt. Que tremolin els especuladors que s'aferren a la catàstrofe. Unim-nos les pirates de totes les voreres, de totes les races, i que un plural i únic crit recorri la garriga fins la platja. No som carn humana, pre-cuinada i envasada, amb un codi de barres. Som les esclaves de totes les èpoques, la multitud colonitzada que espera atenta navegar els vents de la revolta. Estam aquí perquè hi ha encara esquerdes en aquests cementiris de ciment, on ens separen nínxols morts. El nostre vaixell, el nostre camí a la mar on no existeixen ni fronteres ni semàfors. Les nostres ganes d'assumir la vida per complet, amb un somriure, amb responsabilitat, amb imaginació, amb força, amb ràbia i amb amor, arruixarà es barram dels acaparadors que només hi entenen de dígits i guanys.\nEl jardí d'Epicur no es toca\nHoy doce de octubre, llegan los piratas. Es hora de desertar de un mundo que naufraga, un planeta donde los que no se ahogan sobreviven a flote dejándose llevar por la corriente miserable. La tierra ha sido dividida, contaminada, cuarteada, y nosotras igualmente escindidas con momentos para producir o evadirnos, lugares para sufrir o consumir, donde nos vendemos por tiempo y pagamos por el tiempo. Pero aún existen islas donde encontrarnos y prepararnos para tomar el rumbo por asalto. Que tiemblen los especuladores que se aferran a la catástrofe. Unámonos los piratas de todas las orillas, de todas las razas, y que un plural y único grito recorra el monte hasta la playa. No somos carne humana, precocinada y envasada, con código de barras. Somos las esclavas de todas las épocas, la multitud colonizada que espera atenta navegar los vientos de la revuelta. Estamos aquí porque aún existen grietas en estos cementerios de cemento, donde nos separan en nichos muertos. Nuestro barco, nuestro camino en el mar donde no existen fronteras ni semáforos. Nuestras ganas de asumir la vida por entero, con una sonrisa, con responsabilidad, con imaginación, con fuerza, con rabia y con amor; alejará las fauces de los acaparadores que sólo entienden de dígitos y beneficios.\nSa nostra, Alerta que llegan los piratas.\nPublicat per tomalaciudad@gmail.com a 11:01 Cap comentari:\nPublicat per tomalaciudad@gmail.com a 1:32 Cap comentari:\nde lectura al Jardí.\nEstem llegint entre totes el llibre de "Calibán i la bruixa" de Silvia Federicci. És un llibre d'història i antropologia que parla de la submissió de la dona com a condició del desenvolupament del capitalisme. Parla de bruixes, moviments herétics, revoltes d'esclaus... Un llibre molt interessant que podem comentar i debatre en comú.\nEl proper dia es el dijous 17 a les 19:00 (puntuals)\nper a aquest dia hem de llegir-nos el primer capítol del llibre i allí ho debatrem\naquí està l'enllaç per descarregar el llibre en pdf:\nOMNIA SUNT COMMUNIA (tot es comú)\nPublicat per tomalaciudad@gmail.com a 5:22 1 comentari:\nDiada en defensa del Jardí d'Epicur\nPublicat per tomalaciudad@gmail.com a 4:07 Cap comentari:


Els càmpings s'aproximen al 100% d'ocupació | Andorra Difusió\nEls càmpings s'aproximen al 100% d'ocupació\nNoticies » Societat 23 de juliol, 2017\nEls càmpings freguen l'ocupació plena amb l’arribada de l’estiu. Però és especialment en el període comprès entre el 15 de juliol i el 15 d'agost quan hi ha la màxima afluència de caravanes i tendes de campanya.\nL’arribada del bon temps provoca que desenes de turistes arribin a Andorra per gaudir d’una de les ofertes d’allotjament més clàssiques del país, els càmpings. Els propietaris destaquen que del 15 de juliol al 15 d’agost sol ser l’època de l’any més concorreguda pel que fa a clients.\nLa recuperació econòmica dels països veïns i la potenciació d’aquest tipus d’allotjament ha facilitat que gran part dels càmpings pengin el cartell de complet molts dies d’estiu, amb una ocupació mitjana de més d’un 90% en alguns casos.\nMalgrat el revifament d’aquest tipus de turisme, les autocaravanes són el seu principal enemic.\nLa inclusió de piscines, botigues i bungalous són només alguns dels elements que formen part dels càmpings actuals, per tal de competir amb les altres destinacions turístiques.


Published: Monday, 16 January 2017 17:54\nUn any més, el cinema català va estar molt present al palmarès dels reconeixements que anualment atorga l’associació de productors espanyols Egeda.\nFins a 10 pel·lícules catalanes estaven nominades als premis d’enguany i 3 d’elles van ser finalment distingides la nit de dissabte a la gala, conduïda per Carlos Latre. Graffiti, de Lluís Quílez, es va imposar a la seva categoria i va guanyar el premi al millor curtmetratge. El ciudadano ilustre (Mariano Cohn, Gastón Duprat), per la seva part, va guanyar el premi a la millor pel·lícula llatinoamericana. A la categoria especial Cine y valores, la vencedora va ser Un monstre em ve a veure de Juan Antonio Bayona.\nEl màxim guardó de la nit va anar a para a l’òpera prima de Raúl Arévalo Tarde para la ira; el premi a millor documental va ser per 2016, nacido en Siria i els premis a la interpretació es van dividir entre Emma Suárez per Julieta i Roberto Álamo per Que Dios nos perdone.


23 de juliol de 2019 "Misèria sense companyia", General\nAquí l’enllaç de l’entrevista:\nCazarabet conversa con… Jordi Martí Font, autor de “Misèria sense companyia (obra poética completa… fins ara)” (Calumnia)\nUn poemari valent des de la ploma i el compromís de Jordi Martí Font. És editat per Calumnia edicions.El Jordi Martíi Font: https://blocs.mesvilaweb.cat/jordimartif69/\n-La poesia per mi ho pot ser tot, si la intenció que posem en allò que fem és, sobretot, produir bellesa. Ara bé, la resposta a què és bellesa no pot ser una perquè cada ésser humà i cada col·lectivitat dona formes diferents a la bellesa i sovint el que és bell per a algunes persones no ho és per a altres… per sort.\nSi ens referim al llibre de poesia que he publicat aquest 2019, Misèria sense companyia… Obra poètica completa (fins ara), ens estem referint a poemes escrits, productes diversos de moments diversos (per això en part van datats la majoria).\nSempre he escrit concentradet, és a dir no de forma expansiva, però el format que he fet públic fins ara eren cançons, sobretot les cançons de Llunàtics, que és el grup on he tocat durant més de vint anys. Ara, l’únic que he fet ha estat publicar el recull dels poemes que al llarg dels anys he escrit en un sol volum, en forma de llibre.\n-És un llibret, perquè tot i que recull la meva obra poètica completa…, fins ara, tal com diu el subtítol, és breu i el format del llibre, editat per Calúmnia, és petitó. A mi m’agrada molt que sigui així.\n-Doncs segurament sí, però tot i que jo sigui filòleg i autor i per tant podria explicar-ho de forma clara i alhora complexa, no ho faré. He escrit sempre quan ho he necessitat, quan em venia de gust i quan volia expressar alguna cosa i els formats són diversos (poemes rimats i no, de mètrica comptada i no…) no hi ha ni evolució ni no evolució. Són poemes escrits en diversos moments i són més diferents per la tria de format de cada moment que no pas per l’evolució o involució que jo com a autor hagi pogut tenir.\n-Si algun gènere literari el veig més proper a l’anarquia que altres aquest és, sense dubte, la poesia, tot i que hi ha molta poesia més fatxa que el cagar també. Però és cert que et pot donar molta llibertat creativa, moltíssima. A nivell teòric, penso la poesia des de les trinxeres de gent com Joan Brossa o Carles Hac Mor, en el sentit que totes i tots som poetes i només cal per ser-ho la decisió de ser-ho. No m’agraden els escenaris on sovint es veu la poesia, tot i que cal dir que cada cop més el gènere és popular i això crec que és bo. Alhora, però, tot i que pot semblar una greu contradicció i no ho és, m’agrada la poesia complexa, closa, feta directament per arribar-hi només si t’hi esforces.\n-Llegeixo de tot. Me n’agraden moltes i si faig llista segur que me’n deixo mil. Però Zoraida Burgos, Estellés, Sarri, Baudelaire o Marçal ara els tinc voltant pel cap, més que res perquè tinc llibres seus oberts en diferents indrets de les geografies d’on habito.\n-És per a tu, la poesia, un estri més per a expressar-te amb el teu to reivindicatiu?\n-És per a tot i em serveix de tot. Serveix per al meu jo i servei per al nostre nosaltres, però també no serveix i això és magnífic. A voltes reivindicativa, altres vital, sempre social (quan se’n diu i quan no se’n diu), la poesia no té límits i en aquest llibre hi ha formes molt diverses i intencions també diverses.\n-Reivindicatiu amb tot perquè la vida ho engloba tot i els diners i aquells que només viuen per acumular-ne o gastar-ne normalment ho intenten destrossar, també, tot. Per tant, la reivindicació l’entenc més com una reivindicació de la vida que no pas com quelcom separat d’ella. Allò social ho és tot.\n-Es pot fer i se’n fa. Ara bé, també es pot fer poesia sense fer militància i allò resultant pot ser tan emocionant o més.\n-Sí, tot i que la paraula revolució, que cal fer anar i practicar tant com es pugui, no crec que sigui adequada al que estem parlant. Penso que s’hi avé més la paraula «revolta», perquè tal com deia Camus, la revolució necessita assassins i jo, sincerament, tinc una fàstic molt profund davant dels assassins.\n-En la poesia m’hi sento còmode però també és cert que l’assaig -i l’assaig periodístic sobretot- és el medi on més m’he desenvolupat literàriament parlant, pel que és clar que és el que domino més, encara que sigui per haver-m’ho equivocat i intentat rectificar més que en cap altre.\n-Quant de temps et va dur el compondré aquest llibre de recull de poemes, sabem que és un poemari d’anys… però dins teu “quin és el temps evolutiu com a escriptor i com a “persona que reflexiona”?\n-El llibre el vaig muntar ens uns minuts, més que res perquè els poemes els tenia tots juntets en una carpeta de l’ordinador. Porto un blog, Prendre al paraula, a Vilaweb, des de fa molts anys i allà quan escrivia algun poema el publicava i alhora el guardava aquesta carpeta qua us dic. Quan parlant amb Jordi Maíz vam decidir publicar el llibre la cosa va anar molt rodada. I n’estic content.


ELS BOUS : OPEN BLOC & DIDAK'S PRESSES\nOPEN BLOC & DIDAK'S PRESSES\nEl principal objectiu del Open Bloc Fess-tival La Salle és el de promocionar el nostre esport sobretot entre aquelles persones que no el coneixen gaire, per això la majoria dels blocs que equipem son facilets. Paral·lalament sempre hem tingut la filosofia també Open pel que fa a que el nostre event sigui un espai de contacte entre marques i escaladors.\nSeguint aquesta línia volem donar a conèixer les presses del Didak, un bou d'Osona que fa poc que ha començat però que va fort. El Didak aprofitarà el Open per donar a conèixer els nous models. Alhora durant el Open també a part de provar-les podreu compra-les si us agraden, de segur que el Didak us farà un bon tracte.


Plenari del Consell Escolar: 4-2-2014 – Escola Mogent\nPlenari del Consell Escolar: 4-2-2014\nUs informem dels acords i informacions que van tenir lloc durant l’últim plenari del Consell Escolar, celebrat el 4 de febrer de 2014.\nCONSELL ESCOLAR – 4 de febrer de 2014\nS’aproven les Normes d’Organització i Funcionament del Centre.\nS’aprova l’exercici 2013 i el pressupost 2014. L’aportació de l’AMPA de l’exercici 2013 ha estat d’un total de 12.268 euros. S’ha fet la formació dels escacs de 4t, s’han comprat la caseta i l’escala del pati, els regals de sant Jordi jocs per parvulari, la pantalla de projecció de la sala polivalent, material esportiu, cortines, ordinadors s’han ajardinat dues zones del pati, han fet una aportació per la millora del wifi, han organitzat la festa de fi de curs, entre altres.\nLes dates de preinscripció seran de l’11 al 21 de març i la jornada de portes obertes el dijous 6 de març a les 17.30h.\nUna mare de l’escola ens ha proposat que els alumnes de P5 facin una sortida sobre educació viària al Camp Nou el mes de juny amb totes les despeses pagades: autocar, àpats, activitat i fins i tot regalet.\nAquest curs, dins el Pla de Formació de Zona hi ha hagut la proposta de mostrar la metodologia en l’àrea de matemàtiques que emprem a l’escola. Per això, l’equip directiu va fer una xerrada a directors i caps d’estudis i s’han programat visites d’escoles dins les aules. En quatre dies, ens visitaran mestres d’uns vint centres públics i concertats de la zona. Finalment, el proper 11 de març farem un taller de matemàtiques adreçat a les famílies.